
1.      Lume  de  bordel 

Cimitire  de  imagini, 

ne  desăvâreşesc  frumuseţea  lumii, 

apusului  meschin  din  noi. 

Câmpuri  de  ţărână  trupească  la  hectar, 
ne  dau  adevărata  faţă  a  vieţii, 
candidată  la  moarte. 

Sex  rupt  din  paginile, 
sfâşiate  ale  sufletelor, 
ce  stau  aruncate, 

în  coşurile  furnalelor  de  gunoi, 
ale  nefericirii  umanului, 

ce-a  născut  fiara, 
din  care  va  ieşi, 

glonţul  excitat  al  patriei, 
ce  ne  va  ucide, 
menirea  de  a  fi  oameni. 

Lume  de  bordel, 
suflare  de  Dumnezeu, 
nu  ai  obosit  să  fii  adevărul, 
Iluziei  Vieţii? 

2.      Politice 

Religia  şomajului, 
se  învaţă  pe  rupte, 
din  clasele  primare  ale  deznădejdii. 

Semenii  i  se  închină, 
înălţându-i  biserici, 
în  fiecare  cartier, 
de  vorbe  goale, 
al  viermilor  de  mătase, 
ce  îmbracă  cu  transparenţa  ei, 
trupurile  prostituatelor  politiciene, 
care  promit  noi  locuri  de  muncă, 
în  bordelurile  necinstei  şi  neonoarei, 
din  parlamentul  felinarelor  roşii, 
ale  societăţii  capitaliste. 

Presa  presează  sufletele, 
cu  noi  crime  sau  fărădelegi, 
storcându-le  cinic, 
orice  vlagă  a  liniştii  sau  fericirii, 
strivindu-le  sub  tăvălugul, 
greu  şi  ameninţător, 
al  impostorilor  deveniţi  patroni, 
în  cursa  infernală  spre  apocalipsă. 

3.      Precizie  de  ceasornic 

Spaţii  şi  verbe 

se  împletesc  în  ghemul  lumii, 
tragedii  şi  frumuseţi, 
croşetează  viaţa, 
lanuri  de  speranţe, 
sunt  tăiate  în  spice  de  amintiri, 
faraonice  furnale  de  maternităţi, 
nasc  noi  destine 

în  industria  de  vârf  a  nonsensului, 
roţi  dinţate  învârt 
cu  precizie  de  ceasornic, 
gurile  hidoase 
ale  politicienilor  sorţii, 
revoluţiile  nemulţumirilor, 
fericesc  gazetele, 
aruncate  pe  străzile  morţii, 
spre  a  fi  înălţate  de  vânturile  pribegiei, 
spre  nicăieri. 

4.      Regi  şi  cerşetori 

Fulgeră  lacom  pe  insula  sufletului, 
încercând  să  aprindă  candela  iubirii, 
valuri  de  amurg  sparg  clepsidra  orizontului, 
în  cioburile  căreia  mi  s-a  tăiat  noaptea. 

Rechini  de  clipe  sfâşie  ceasurile  deznădejdilor, 
fructe  ale  urii  din  copacul  oportuniştilor, 
regi  de  toate  soiurile  sentimentelor, 
dorm  adânc, 
uitând  cu  desăvârşire, 
coroanele  de  legităţi  ale  naturii, 
ce  le  apasă  capetele  gândirii, 
visându-se  cerşetori  fericiţi  sau  orice  altceva, 
până  la  ivirea  zorilor  Iluziei  Vieţii  sau  a  morţii, 
totuna. 

5.      O  nouă  zi 

Strigăt  de  rug, 
arzi  năprasnic  drumul  sorţii, 
vâltorile  haosului  deznădejdii, 
îneacă  crucile  cimitirelor  de  gânduri. 

Ţărmuri  solitare  de  idei, 

sparg  liniştea  nesăbuită  a  Lunii, 

ce  credea  că  strălucirea  nopţii  din  mine, 

poate  deveni  Soarele  viselor, 

de  a  mai  călca  cu  paşii  pierzaniei, 

o  nouă  zi. 

6.      La  Parlament 

Ropote  de  vorbe  goale, 
aplaudă  noile  politici  ale  zilei, 
şacali  cu  boturile  însângerate, 
rup  carnea  adevărului  ucis, 
de  atâta  minciună, 
laude  deşarte  şi  reci, 
îngheaţă  maxima  zilei, 
pe  gardul  blasfemiei, 
fiindcă  spunea:  să  nu  te  furi  pe  tine  însuţi, 
legi  blestemate  binecuvântează  hoţia, 
preoţi  politicieni  proxeneţi, 
predică  în  bordelurile  parlamentului, 
iubirea  carnală  de  aproape. 

7.      Televiziune 

Samsari  de  suflete, 
împânzesc  paradisul  minciunii, 
ecrane  de  vise  ne  inundă  cu  sângele  veninului, 
noaptea  fără  de  zi  din  noi, 
flori  ale  apocalipsei, 
sfârşesc  prin  a  răsări  în  inimile  noastre, 
câmpii  de  iluzii  hoinăresc  vesele 
în  enunţul  legilor  firii, 
cai  fără  copitele  gândirii  cu  picioarele  rupte, 
vor  să  alerge  besmetici  la  conducerea  ţării, 
limbi  de  foc  îşi  strigă  disperate  neputinţa, 
sărăcie,  lipsurile  de  tot  felul, 
iluzionişti  abili  mai  scot  din  jobenul  poporului, 
noi  şi  noi  averi  uriaşe  peste  noapte, 
ţaţele  dezmăţate  alese  în  parlament, 
îşi  mătură  cu  străşnicie  supuşii  firelor  de  păr, 
devenite  masă  electorală, 
tunsă,  frezată  şi  coafată, 
spre  a  place  bordelurilor  politice. 

8.      Trenul  morţii 

Războiul  aripilor, 
sparg  visele  cerului, 
subjugate  şi  tăcute  tâmple, 
cărora  le-au  fugit  tălpile  privirilor, 
pentru  totdeauna. 

Poduri  de  căi  ferate  ruginesc, 
tăcute  şi  triste, 
în  aşteptarea  trenului  morţii, 
de  la  capătul  lumii  din  mine. 

9.      Sirene  de  presă 

Sirene  de  presă, 
surde, 

mustesc  să  râdă, 
isteric  şi  haotic, 
de  zilele  potcovite, 
ale  anilor  fără  noroc, 
ziduri  cheflii, 
se  joacă  cu  soarele, 
ucigându-i  umbra  sufletului, 
cu  răcoarea  amorfă  a  eternităţii. 

Sporadice  lanuri  de  grâu  muncitoare, 

îşi  aşteaptă  tăcute  combina, 

spre  a  deveni, 

pâinea  ideilor  de  peste  noapte. 

Roiuri  de  lăcuste  politicianiste, 
rod  din  temelii  dreptul  la  viaţă, 
al  celor  mulţi  şi  năpăstuiţi  de  soartă. 

10.    Sclavii  de  mâine 

Viţeii  de  aur  ai  epocii, 

văd  abatorul  elitelor, 

ca  fiind  un  paradis  al  infernului  din  ei. 

Voci  subjugate  nechează  amarnic, 
pe  aria  demodată  a  paranoiei  sociale. 

Mustul  cuvintelor  a  început  să  fiarbă, 

devenind  vinul  de  la  miezul  nopţii, 

pentru  vitele  de  prăsilă  care  trag  la  jugul 

sexualităţii, 

spre  a  da  cât  mai  multe  naşteri  la  hectar, 

viitorii  sclavi  de  mâine. 

11.    Zgârieturi 

Găini  pătimaşe, 

îşi  ascut  ouăle  unghiilor, 

ce  puiesc  zgârieturi, 

la  fiecare  ceartă  de  pasiuni  rebele, 

ale  cocoşilor  firii. 

Incubatoare  obraznice, 
scot  noi  iluzii  la  norma, 
stabilită  de  penele  zburlite, 
ale  unor  aripi  de  interese, 
ce  nu  au  învăţat  niciodată  să  zboare. 

12.    Citadină 


Leii  junglei  de  asfalt, 
rag  după  cauciucuri  noi, 
norii  ţevilor  de  eşapament, 
zbârcesc  intestinele  urbei. 

Dricuri  cernite  de  iluzii, 

dansează  hora  sinistră  a  poluării, 

de  cuvinte,  expresii  sau  idei, 

în  bâlciul  murdar  cu  nume  de  societate. 

13.    Anodin 

Ramuri  cernite, 
lovesc  ferestrele  mâniei, 
cioburi  de  imagini, 
sparg  razele  soarelui  cunoaşterii. 

Lupii  hăituiţi  ai  sorţii, 
îşi  urlă  pustiurile  din  suflete, 
alergându-şi  patimile  de  a  face  avere, 
înebunite,  în  jurul  cozii. 

Sfârcuri  de  căţele  zâmbitoare, 
în  călduri  dar  pline  de  emfază, 
alăptează  paginile  mondene  ale  firii, 
cu  prejudecăţi  anodine. 

14.    Amintiri  orfane 


Cărămizi  de  trupuri  se  risipesc  haotic, 
printre  ruinele  cimitirelor  din  sângele, 
care  lovea  cu  valurile  neputinţei, 
ceaţa  morţii  căreia  ne-a  dăruit  viaţa. 

şcoli  inocente  ale  crimei  certitudinilor, 
ne  lovesc  constant  amărăciunea, 
de  a  încerca  să  ne  redefinim  trecutul, 
tributar  viitorului  ucigaş  de  păreri, 
al  simţămintelor  umilite  de  Timpul, 
perfid  şi  fără  păreri  de  rău, 
al  orfanelor  amintiri. 

15.    Josnicie 

Nopţi  virgine, 

ale  bordelurilor  de  clipe, 
înjosesc  rasa  umanităţii, 

arborilor  ce  nu  vor  să  cunoască, 

toamna  josniciei, 

de  a  redeveni  epocile  de  piatra  ale  sufletului, 
apuse  şi  sfărâmate  din  noi. 

Creaţii  amorfe, 
sfârşesc  prin  a  deveni, 
vedetele  imnelor  de  slavă, 
ale  celor  însetaţi  de  putere. 

Creiere  demagogice, 
cred  că  sinuciderea, 
într-un  râu  celebru  al  sorţii, 
ar  fi  o  statuie  adusă  omenirii. 

Monştri  de  cristal, 

spart  al  zodiilor, 
ne  anunţă  zilnic, 

de  frazele, 

de  carton  atrofiat  al  viitorului, 
ars  de  propriile  timpuri. 

16.    Fata  Morgana 

Lipsă  de  vlagă, 

adormi  tăcerea  eternităţii, 

mormântului  de  speranţe, 

în  care  ţi-ai  înscăunat  simţămintele, 

pline  da  patosul  nefiresc  al  morţii, 

zbătut  pe  pleoapele, 

inocente  ale  speranţelor  tale, 
circ  al  vieţii, 
fără  de  clovnii  regăsirii, 
de  paşi  care  ne-ar  fi  căutat  vreodată, 
zâmbetul  de  a  redeveni, 

mai  mult  din  noi, 

cei  ajunşi  Fata  Morgana, 
decât  este  steaua  fericirii, 
care  ne-ar  fi  dat  târcoale, 
neştiind  că  undeva-cândva, 
ne-au  trecut  prin  ochii  sufletului, 
razele  ei  de  nemurire, 
de  viitoare  regină  a  înţelesului  renăscut, 

sfârtecat  de  dorul, 
atât  de  mort  acum, 
din  cenuşa  în  care  ne-am  pierdut, 

ţărâna  Creaţiei  Lui  Dumnezeu. 

17.    Ieslea  sfântă 


Cântare  de  plumb, 

ţin  pe  galantare, 

fructele  urii  şi  deznădejdii. 


Animale  de  povară, 
îşi  caută  slugarnice, 
greutăţile  datinei, 
prin  care  sărbătoresc, 
naşterea  celui  care  le-ar  fi  mântuit, 
cărând  cele  mai  multe  poveri, 
plecate  din  ieslea  sfântă, 
a  păcatului  lumesc. 

18.    Cioburi 

Oalele  apei  vieţii, 

stau  sparte  şi  încremenite, 

în  mormintele  societăţii  de  consum. 

Fumuri  de  iluzii, 
se  ridică  spre  înălţimile  goale, 
de  trăiri  adevărate, 
devenind  presa  de  peste  zi. 

Cochilii  de  scoici  ale  timpului, 
la  fel  de  sparte, 
cioburi  de  cimitire  părăsite, 
zac  aruncate, 
de  oceanul  conştiinţei, 
pe  ţărmul  nimănui. 

19.    Bănci  de  sentimente 

Poduri  triste, 
stau  tăcute, 
departe  de  orice  mal, 
al  râului  destinului, 
ce  ne-ar  putea  uni, 
fericirea  de  împlinire. 

Roţi  ruginite, 

nu  vor  mai  învârti  niciodată  spaţiul, 

la  roata  norocului  pierdut, 

de  Dumnezeu, 

înaintea  Păcatului  Originar. 

Bănci  sfioase  de  sentimente, 
nu  mai  împrumută  pe  nimeni, 
de  când  banul  a  devenit, 
împăratul  de  necontestat  al  lumii. 

20.    Armatele  existenţei 

Armate  abătute  şi  înfrânte, 
de  cuvinte, 
se  luptă  din  răsputeri, 
să  ajungă  la  un  înţeles, 
al  sensului  existenţei. 

Arme  depăşite  numeric, 
doar  de  tăceri, 

lucesc  în  soarele  deznădăjduit, 
al  apusului  de  biserici  sentimentale, 
răzvrătite  pe  sufletele  enoriaşilor, 
ce  nu  înţeleg  ce  poate  fi  iubirea, 
faţă  de  un  anumit  Dumnezeu, 
care  ne-a  lăsat  păcatul  la  Creaţie. 

Războaie  duse  de  nonsens, 
spre  a  marca  Victoria  omului  împotriva  sa, 
la  aniversarea  sacrilegiului  de  a  exista. 

21.    Cazinoul  apusului 

Rulete  cu  numere  roase, 
se  întrec  în  a  prevesti, 
câştigătorul  apocalipsei, 
din  spaţiile  infernului  vieţii. 

Zaruri  surde  şi  murdare, 
aruncate  de  Destin, 
la  naşterea  lumii, 
se  lovesc  neîncetat, 
de  viaţa  fiecăruia  dintre  noi, 
zdrobindu-ne  visele, 
în  cazinoul  sângeriu  al  apusului, 
cu  nume  de  speranţă. 

22.    împăraţii  sorţii 

Farmecele  iadului  din  suflete, 
înmuguresc  pomii  răului, 
din  care  suntem  obligaţi  să  muşcăm, 
în  fiecare  clipă  a  vieţii. 

împăraţii  viselor  umile  ale  sorţii, 
mai  vor  să-şi  conducă  sentimentele, 
convinşi  fiind, 

că  le  duc  spre  inevitabila  moarte, 
a  umanului  din  noi. 

23.    Dreptate 

Masa  de  piatră, 

a  legendelor  omenirii, 
stă  rece  şi  pătată, 

cu  sângele  istoriei, 
din  morga  compromisului, 

cu  Iluziile  Vieţii, 

ale  cadavrelor  de  cuvinte, 

şi  virgulelor  sentimentelor  îngheţate, 

gata  de  disecţie, 

spre  a  fi  expuse, 

privirilor  pătrunzătoare  şi  cinice, 
a  făuritorilor  de  dreptate, 

călcată  în  picioare, 

de  tălpile  grele  de  plumb  a  puterii. 

Pricini  injuste  şi  murdare, 

lâncezesc  în  noroiul  ţăranilor  de  trupuri, 

conservatoare  mizerii  de  idei, 

se  ţes  în  umbrele  hibernale, 

care  n-au  cunoscut  niciodată, 

razele  soarelui  înţelegerii, 

ale  omeniei  şi  ajutorului. 

24.    Strigătul  tăcerii 

Prăpăstii  adânci  de  tăceri, 

sparg  liniştile  eternităţii  Lui  Dumnezeu, 

provocându-i  angoasă  şi  mânie, 

pe  societatea  rebelă  a  conştiinţei  umane. 

Vicii  secrete  vorbesc, 
cu  limbile  de  foc  ale  iadului  din  sufletele, 
care  nu  au  învăţat  să  strige  tăcând, 
la  masa  rotundă  a  disperării, 
unde  fiecare  are  un  loc  egal. 

25.    Plugul  necesităţilor 

Egalitarismul  la  fel  ca  elitismul, 
sunt  pasiuni  frustrate  ale  străinului, 
pierdut  din  omul  înrobit, 
la  coarnele  plugului  necesităţilor, 
prin  lamele  căruia, 
îşi  câştigă  clipa  sudorii  de  mâine. 

Fresce  tenebroase  ale  măririi, 

asmut  fiarele  însângerate  ale  războiului, 

dintre  adevărul  şi  minciuna, 

de  a  exista  decent. 

26.    Bazarul  politicii 

La  bazarul  politicii  se  vinde  orice, 
mai  puţin  adevăr  şi  seriozitate. 

Clici  murdare  şi  cinice  de  interese, 
înteţesc  focul  urii  din  iadul  parlamentului, 
unei  societăţi  care  vrea  cu  ardoare, 
să  ajungă  spre  nicăieri. 

Voci  mutilate  de  ură  stau  încleştate, 

de  parcă  ar  trage  întreaga  corvoadă  a  omenirii, 

prin  guşile  minciunii  inundate  în  grăsime. 

Promisiuni  neonorate, 
zac  în  morga  a  cărei  cupolă  aurită, 
sfidează  bunul  simţ, 
al  cadavrelor  pe  care  le  reprezintă. 

27.    Electorat 

Cutremure  politice  surpă  zidurile  presei, 
pagini  vagaboande  spală  creiere, 
fraze  lovite  de  injurii, 
se  ascund  ruşinate  sub  imaginile, 
neantului  din  tăcerea  anilor. 

Alegeri  spectaculoase  de  granguri, 
hrăpăreţi,  ciripitori, 
zboară  nestânjeniţi  cu  aripile  ruinate, 
ale  electoratului  disperat  şi  îndobitocit, 
ţinut  de  prăsilă  pentru  încă  un  vot. 


Politice  35 


28.    Proletari  de  iluzii 

Viermi  harnici  roiesc  pe  cadavrul  patriei, 
descompunându-i  carnea  putrezită, 
de  certurile  intestine  şi  lozincile  amare, 
ale  unui  nou  început  sfârşit  în  moarte. 

Proletari  de  iluzii  muncesc  din  greu, 
la  temelia  noilor  politici  de  dezvoltare, 
a  deşertăciunii,  neantului 

şi  suferinţei  poporului, 

pe  care  cu  onoare  pretind  că-1  slujesc, 
până  şi  prostituatele  onaniste, 

din  parlamentul  iluziilor. 

29.    lele  vesele 

Tehnici  bizare, 
storc  seva  fericirii, 
din  mormintele  tristeţii, 
sentimente  abătute, 
cad  în  ochii  de  apă  ai  vieţii, 
râului  din  mine, 
învolburat, 
ce  curge  trist, 
spre  moarte. 

Iele  vesele  aplaudă, 

sufletele  prinse  în  mrejele  lor, 

înecându-le  cu-atât  de  multă  pasiune, 

în  Iluziile  Vieţii, 

încât  toate  vocile  pământului, 

n-ar  fi  îndeajuns, 

să-şi  strige  neputinţa. 

30.    Apicolă 

Albinele  hazardului, 
şi-au  croit  fagurii  societăţii, 
după  chipul  şi  asemănarea  lor. 

Trântorii  deveniţi  bancheri, 
au  spart  borcanul, 
cu  miere  amară  a  banilor, 
pe  străzile  pustiite  ale  sufletelor, 
ca  pe  urmă  să  roiască  ameninţători, 
înţepându-le  cu  datoriile  morţii. 

Cimitire  de  valori  se  strâng, 

în  stupul  deşertăciunii, 

unde  regina  inconştienţei, 

tronează  pustietatea  de  valori  morale, 

a  vieţilor  în  derivă. 

31.    Bani  şi  politică 

Tobele  mâniei, 

din  vitrina  neînţelegerii, 
stau  ascunse, 

pe  strada  lăuntrică  a  ştirilor, 
din  zorii  roşii  de  furie, 
ai  politicilor  de  integrare, 
în  moartea  primitoare, 

care  respectă  întru  totul, 
libertatea  de  a  muri, 
faţă  de  banii  clipelor  pierdute, 

ce  încalcă  orice  drept  de  viaţă. 

Tejghelele  ideilor  zornăitoare, 

umplu  până  la  refuz  vistieria  conştiinţelor, 

pline  de  calculele  prostituatelor  reci  şi  amare, 

ale  promisiunilor  politice, 

care-şi  prestează  orgiile, 

până  şi  pe  altarul  sacru  al  iubirii, 

ucigând  orice  urmă  de  profunzime. 

32.    Vin  nobil 

Să  fim  creaţia  mototolită  şi  aruncată, 
la  coşul  de  gunoi  al  existenţei? 

Ştiind  că  conştientizăm, 
ne-am  pierdut  eternitatea, 
îmbrăţişând  Timpul, 
fanfaron  şi  sec, 
asemeni  unui  vin  nobil, 
care  te  face  să-ţi  uiţi, 
până  şi  clipele, 

care  ţi-ar  fi  putut  reda  eternitatea, 
pe  caldarâmul  pustiu  şi  trist, 
al  ploilor  care  spală, 
vicii,  pasiuni,  sentimente, 
toate  de-a  valma, 
în  iureşul  senectuţii  stelelor, 
care  s-au  aprins  undeva  -  cândva, 
şi  pentru  noi, 
cei  care  am  semnat, 
pagina  durerii  din  cartea  creaţiei. 

33.    Xenofobie 

Ceaţă  de  păreri, 
inflaţie  de  vorbe  goale, 
pluteşte  în  zarea, 

de  carton  aprins, 
în  poluarea  xenofobă, 

a  libertăţii, 
de  a  rămâne  oameni, 

printre  îngerii  meschini, 
ai  politicilor, 

aleşi  pe  sprânceană, 
de  Dumnezeul  unor  biserici, 
bisericuţe  sau  găşti, 
din  sufletele  ce  şi-au  uitat  menirea, 
în  mormintele  pustii  ale  conştiinţelor, 
realităţii  de  smoală, 

ce-şi  topeşte  până  şi  ideile, 
propriului  infern  al  apocalipsei. 

34.    Ore  prostituate 

Dosarele  vieţilor, 
stau  rupte  şi  aruncate, 
pe  strada  furtunilor  istoriei. 

Tălpile  zilelor, 
descusute  la  încheieturi, 
lasă  să  pătrundă, 
apa  morţii  direct  în  paşii, 
Destinelor  înfrigurate, 
de  atâţia  amar  de  ani, 
colerici  şi  şantajabili, 
de  nişte  biete  ore  prostituate, 
ale  dorinţelor. 

35.    La  moartea  Timpului 

Felicitări  de  la  statui, 

de  piatră  cenuşie, 

asemeni  norilor, 

lupi  înfometaţi  de  senzaţional, 
ce  vânează  în  haită. 

cerul  conştiinţei, 
unei  lumi  scufundate, 

în  adâncurile  paranoiei, 

elitismului  de  carton  ieftin, 

spoit  cu  lăturile  zornăite  drept, 

adevăruri  fundamentale, 

de  politicienii  meschini  ai  şanselor  la  viaţă. 

Vremuri  rezemate  pe  moarte, 
stau  singure  la  crâşma  cu  podelele  legilor, 
nespălate  de  generaţii  de  fărădelegi, 
bând  mereu  acelaşi  vin  al  promisiunilor, 
apoi  bete  şi  puse  pe  ceartă, 
lovesc  cu  tărie  Timpul, 
părintele  lor, 
drept  în  moalele  capului, 
ucigându-1, 

spre  a  nu  le  mai  ameninţa, 
cu  eternitatea  clipelor  sale. 

36.    Camarila  mafiei 

Mesageri  dezertaţi, 
din  camarila  mafiei  Lui  Dumnezeu, 
ce  au  clădit  bisericile  banilor, 
cu  nume  de  bănci, 

ne  cheamă  să  traversăm  râul  morţii  de  sine, 
plătindu-le  impozitele  nemerniciei 
şi  taxele  nimicniciei  de  a  fi  oameni. 

Mercenari  plătiţi  să  ne  ucidă  legile  firii, 
se  destăinuie  televiziunilor  de  bordeluri  ideatice, 
cu  aplomb  şi  sudoare  meschină, 
privirilor  ce  încă  mai  cred, 
în  acel  Dumnezeu  bun  şi  iubitor, 
care  şi-a  făcut  paradisul  pierdut, 
drept  în  sufletele  noastre, 
pe  care  ar  dori  să-L  afle, 
odată  pentru  totdeauna, 
dacă  nu  ar  fi  regele  lumii, 
Banul, 
stăpânul  absolut  al  infernului  din  noi. 

37.    Paradis  furat 

Armate  de  impostori, 
sparg  paradisul  sufletului  uman, 
cu  târnăcoapele  promisiunilor  grele, 
ale  parvenirii  şi  oportunismului, 
aprinzând  focurile  infernului, 
cu  banii  sorţii  proveniţi, 
tocmai  din  cărămizile  paradisului  furat, 
ce-au  fost  ridicate  cu  atâta  trudă  şi  migală, 
de  generaţii  de  îngeri  ce-au  crezut, 
că  frumuseţile  vieţii  stau  în  adevăr  şi  dreptate, 
nu  în  crimă,  minciună  sau  furt, 
ca  acum. 

38.    Icoane  şi  moaşte 

Steaguri  de  paradă, 

colorează  palmele  sufletelor, 
lozinci  obscene  mutilează  destine, 
roiuri  de  speranţe, 

zac  aruncate  la  gunoiul  istoriei, 

Cimitire  de  glasuri, 
se  înşiră  tăcute  şi  sfioase, 
pe  străzile  urmelor  paşilor  de  plumb. 

Furtuni  isterice, 
sfarmă  liniştea  virtuţii, 
jocuri  haotice  de  vise, 

lâncezesc  la  umbra  somnului, 

de  noi  înşine. 

Icoane  făcătoare  de  minuni, 

îşi  plâng  dreptatea, 
moaştele  sfinţilor  iubirii, 

sunt  asaltate  de  cei  însinguraţi, 
care  se  caută  de-o  viaţă, 

înaintea  unui  sicriu  al  neşansei. 

39.    Umanism 

Ca  omul  să  devină  uman, 
trebuie  să  facă  o  victimă, 
prin  care  să-şi  elibereze  fiara  din  el. 

Vrăjitorul  de  suflete, 
de  la  cârma  ţării, 
chiar  de  nu  mai  are  din  belşug, 
drogul  naţional  al  invidiei, 
va  scoate  în  continuare, 
noi  miracole  din  jobenul  ros, 
al  vistieriei  palmilor  bătătorite  de  amânări, 
prin  silnicia  prostituatelor  parlamentare, 
cărora  le-a  dat  viată. 

40.    Idee  şi  cunoaştere 

Iepurii  ideilor  aleargă, 
pe  câmpurile  cunoaşterii, 
înspăimântaţi  de  arma, 
vânătorului  de  conştiinţe, 
furată  de  la  un  anticar  de  suflete, 
pe  nume,  Cimitir. 

Lâna  împlinirii, 
nu  mai  poate  acoperi  demult, 
piepturile  pasiunilor, 
degerate  la  început  de  veac, 
al  nesăbuinţei. 

41.    Corbi 

Ceasurile  stricate, 
ale  vânătorilor  de  comori  sufleteşti, 
zac  părăsite  în  adâncurile, 
uitării  străinului  din  noi. 

Revoluţii  de  sentimente, 
ce-au  uitat  să-şi  mai  câştige, 
drepturile  de  a  exista. 

Scamatori  corupţi  şi  lacomi, 
ne  cerşesc  mila  zărilor, 
fără  orizont  din  priviri. 

Sângele  patimilor  clocoteşte  natura  viciului, 
înecând  corbii  morţi  ai  viitorului, 
în  asfaltul  fierbinte  al  disperării. 

42.    Portret  de  politician 

Spirit  de  frondă, 
zâmbet  de  mucava, 
lanţuri  de  trufie, 
isterie  de  masă, 
doar  câteva  aspecte, 
din  tabloul  visceral, 
al  politicianului  perfect, 
mai  egal  în  drepturi  decât  electorii, 
însetaţi  de  adevărul, 
ascuns  după  gratiile  neputinţei, 
de  a  privi  zările  împlinirii, 
pe  furtuna  fără  sfârşit, 
din  parlamentul  bizareriilor  sterile, 
ale  epocii  hărăzită  din  fecalele  în  ruină, 
a  unui  demiurg  orb  şi  mut. 

43.    Zombie 

Populaţii  de  zombie, 
aşteaptă  nerăbdătoare, 
ca  zdrenţele  viitorului, 
să  se  numească  haine, 
iar  peticele  prezentului, 
îndestulare. 

Marinari  fără  vapoarele  împlinirii, 
privesc  solitari, 

la  descompunera, 

portului  naţional  al  certitudinii, 
în  orizonturi  cenuşii  şi  reci, 
fără  valoare  sentimentală. 

Crâşme  devalorizate, 
tremură  de  gheaţa, 
propriilor  pahare  sparte, 
de  tăriile  tavanului  uitării, 
ca  să  aducă  noroc. 

44.    La  circ 

Trucuri  ieftine  apasă  greoi, 
paginile  ziarelor, 
din  bordeiele  politicii. 

Circarii  impostori  ai  momentului, 
trag  sforile  destinului, 
încât  rup  până  şi  perdelele, 
prăfuite  ale  dezinteresului  vieţii, 
ucigând  umanul  din  om. 

Clovni  jalnici, 

votaţi  de  străinul  neînţeles  din  noi, 
îşi  fac  numerele  la  matineu, 
în  loja  parlamentului  ruşinii, 
de  a  ne  mai  numi  oameni, 
atunci  când  privim, 
în  oglinzile  buclucaşe  ale  realităţii. 

45.    Mănăstire 

Oase  de  vise, 
albite  de  caii, 
prea  bătrâni, 
să  mai  poată  fugi, 
din  ţara  tuturor  făgăduinţelor. 

Lumini  şi  umbre, 
strigăte  tăcute, 
prevestesc  mănăstirea, 
infernului  din  noi. 

Valuri  şi  talazuri, 
sângele  în  clocot, 
zile  solitare, 
ne  vuiesc  amarnic. 

Aripi  de  destine, 
amintiri  roase, 
se  rup  în  ciorchine, 
de  veşnicia  morţii. 

46. Număr  de 
înmatriculare 

Plumbul  topit, 

în  venele  ninsorilor  de  patimi, 
ne  curge  viaţa, 
spre  norii  grei  ai  conştiinţei, 
răpusă  de  paşii  fără  ţintă, 
a  unei  existenţe  pierdute, 
până  şi  în  subconştientul  morţii, 
viselor  din  noi. 

Sisifi  puşi  să  mute, 

munţii  nădejdii, 
spre  marea  silniciei, 

din  viaţa  fiecărui  paradis, 
ce  a  primit  prin  naştere, 
numărul  de  înmatriculare, 
al  infernului. 

47.        Parlament,  politică, 
politician 

Parlament,  ospiciu  de  verbe, 

stoarse  şi  scoase  la  mezat, 

certurilor  şi  injuriilor, 

ce  descompun  oasele  adevărurilor, 

ucigându-le. 

Politică,  bordel  de  cumetrie, 

aşezat  pe  străzile  vieţii, 

atâtor  nevinovaţi  şi  vitregiţi  ai  soartei, 

obligaţi  să  voteze  prostituatele  minciunii. 

Politician,  prostituată  verbală, 
vocală  şi  complexată  pe  colegele, 
mai  ţâfnoase  în  ale  meseriei, 
de  a  iluziona  clientul  electoral. 

48.    Trai  decent 


Ploi  de  certuri, 
hrănesc  cocina  dorinţelor, 
de  a  distruge  îngerii  istoriei, 
prin  calomnii  şi  injurii. 

Mirese  negre  din  nunţi  obscene, 
apar  pe  afişele  electorale  a  şansei, 
de  a  asigura  morţii  din  noi, 
un  trai  decent. 

Speranţe  ucise  din  faşă, 

de  crematoriul  maternităţii  politice, 

ce  arde  cu  flăcări  de  răutate, 

şi  ce-a  mai  rămas  bun  din  suflete. 

Lozinci  patriotarde, 

se  fălesc  sub  steaguri  ruşinate, 

luminile  promisiunilor  false  prevestesc, 

fumigenele  nopţii  ce  ne  vor  lumina, 

suferinţa. 

49.    Foc  conţinu 

Care  de  foc, 

trag  greu  şi  apăsător, 
jugurile  vieţii, 

din  predestinarea  morţii, 

flori  de  gheaţă  dăruiesc  sufletelor, 

adevărurile  ascunse  ale  politicilor, 

meschine  şi  injuste  carnagii, 

abatoare  ale  suferinţei, 

lucrează  la  foc  continuu, 

în  pieţele  cu  nume  de  parlament, 

a  istoriei  veroase, 

pline  de  compromisuri, 

pe  sub  sutana  neagră  şi  murdară, 

a  unei  biserici  politice, 
unde  electoratul  poate  să  se  roage, 
să  plătească  şi  să  se  confeseze, 
neantului  din  el. 

50.    Ceasurile  viciilor 

Ceasurile, 

din  umbrele  sinistre  ale  trecutului, 
bat  cu  limbile  viitorului, 
în  beciurile  umede  şi  injuste, 

ale  istoriei  sufletului, 
adevărul  din  fiecare. 

Viciile, 

scormonite  de  ghearele  ascuţite, 
ale  zâmbetelor  false  şi  promisiunilor, 
desăvârşite  prin  minciună  şi  trădare 
ne  arată  cine  suntem. 

51.    Ghilotină 

Libertate,  ceartă  amară, 
cu  sângele  clocotitor  din  noi, 

înţeles  al  necunoaşterii, 

spaţii  călcate, 
de  greutatea  roţii, 

care  ne  învârte, 

mereu  destinele, 

întorcându-ne  feţele  sufletelor, 

înaintea  ghilotinei, 

clipelor  rebele, 

prin  care  până  şi  Dumnezeu, 

şi-ar  dori  să-şi  respire  existenţa, 
prin  noi. 

52.    Silvice 

Trunchiuri  de  arbori, 

falnice  destine, 

suspină  în  mobilele  strălucitoare, 
ale  parlamentului  intrigii  şi  josniciei, 

din  care  corbii  politicilor  se  hrănesc, 
serviţi  de  cioclii  bunăstării, 

din  spatele  lor, 

cu  sângele  viselor, 

celor  pentru  care  adevărul  şi  dreptatea, 

au  ajuns  basme  de  adormit  copiii, 

ce  le  vor  lua  locul. 

Din  lemnul  sentimentelor  lor, 
tâmplarii  politici  ai  urii  şi  minciunii, 
au  făurit  tejghelele  tenebroase, 
pe  care  se  vând  suflete  la  kilogram, 
băncilor  de  înlănţuit  vieţi. 

53.    Paşi  mărunţi 

De  ce  politica, 
foloseşte  doar  paşii  mărunţi, 
grei  şi  desfrânaţi, 
ţintuiţi  prin  legi  nerespectate, 
de  făuritorii  politicieni, 
cu  tălpile  promisiunilor  plumbuite, 
spre  a  fi  duse  la  retopit, 
pentru  ca  din  ele, 
să  se  toarne  armele  urii, 
minciunii  şi  fărădelegii? 

54.    Politică  si  Diavol 


Să  fie  politica, 

arma  prin  care  Dumnezeu, 

îşi  păzeşte  lumea  de  Diavol? 


Care  zăpadă  nu-şi  are  fulgii  ei 
şi  politică  desfrâul  şi  minciuna  ei? 

Politica  este  basmul, 

care  nu  se  termină  niciodată, 

al  omenirii  ce-şi  doreşte  bunăstare, 

atât  timp  cât  ne  trăim  Iluzia  Vieţii. 

55.    Regele  Ban 

Vitele  poverilor  de  ceasuri  sparte, 
rumegă  deşertăciunea  Timpului  străin, 
de  caloriile  dorinţelor  ierbii, 

spaţiilor  alterate  din  gânduri, 
în  lacrima  morţii  necuvintelor, 
din  cristalul  viciilor  spart, 
de  promisiunile  valurilor  sufletelor, 
de  a  nu-şi  onora  ţărmurile, 

împlinirii  adevărurilor, 
risipite  în  orgiile  minciunilor  politicianiste. 

Sfredelele  conştiinţei, 
rupte  din  trecutul  ancestral, 
ne  forează  inimile  de  foc, 
fără  Dumnezeu, 
al  unei  lumi  debusolate, 
regăsite  în  cele  din  urmă, 
sub  tutela  regelui:  Ban! 

56.    Moara  sufletelor 

Sfidătoare  meandre  ale  trecutului, 

lovesc  istoria  ochilor  Luminii  Divine, 

din  catedrala  întâlnirii  noastre  cu  Dumnezeu. 

Reculegeri  de  clipe, 

ne  macină  moara  sufletelor, 

cu  emafaza  găsirii  unei  noi  faini, 

a  străinilor  uitaţi  din  noi, 

din  care  vom  mânca  pâinea  Iluziei  Vieţii. 

Străzi  desfundate  ale  invidiei  şi  urii, 
ne  duc  spre  nicăieri, 
destinaţia  oficială  a  morţii. 

57.    Oportunism 

Matematicile  absurdului  ne-au  inventat  pe  noi, 
pierzându-ne  în  toate  ecuaţiile  adevărului, 
de  a  ne  mai  reclădi  vreodată, 
speranţa  de  a  fi  liberi, 
de  propriul  sine. 

Inchizitori  politici  oportunişti, 
nemernici  ai  viciilor  prostituţiei, 
de  ne  vinde  pe  taraba  manipulării, 
ne-au  regurgitat  visele, 
devenite  odinioară  paradis, 
spre  a-şi  hrăni  infernele  conştiinţelor, 
cu  sufletele  noastre. 

58.    Spital 

La  spitalele  viselor  e  zi  de  doliu, 
morgile  speranţelor  au  fost  închise, 
ca  semn  de  protest, 
la  facerea  lumii  sentimentelor  amare, 
ale  căror  aripi, 
s-au  hrănit  cu  propriul  cer, 
al  sufletelor  pe  care  zburau, 
înfometate  de  nesfârşirea  seninului, 
din  sângele  trecut  demult, 
de  cataractele  iubirii, 
care  nu  mai  clocotea, 
ci  se  scurgea  tăcută, 
spre  viitorul  ocean  al  morţii. 

59.    Morganatic 

Insomnie  de  zâmbete, 
crispate  şi  sterile, 
şanse  de  a  trăi  intens, 
neputinţa  viselor, 
de  a  te  ţine  pe  tărâmul, 
ce-1  vei  cunoaşte  după  moarte, 
cu  toate  cele  de  cuviinţă, 
chiar  dacă  o  viaţă  întreagă, 
ai  fost  adeptul  religiei  furtului, 
din  trupul  morganatic  al  realităţii, 
cei  vicleni  cu  adevărul 
şi  permisivi  cu  minciuna, 
Iluziei  Vieţii. 

60.    Carnală 

Stele  tremurânde, 
prea  mult  frig, 
pe  buzele  artei  carnale, 
ce  ne  defineşte  ca  oameni. 

Simţiri  pornografice, 
ne  arată  culorile  lumii, 
pustii  din  noi. 

Cearşafuri  umede, 

de  transpiraţia  noilor  vieţi, 

ce  se  cer  în  infernul  nostru. 

61.    Cerere  şi  ofertă 

Loji  pline  de  certuri, 
împânzesc  păianjenii  urii, 
din  politicile  străinului  din  nou, 
cei  care  vrem, 
să  înţelegem  neînţelesul, 
Iluziei  Vieţii, 

declarând-o  realitate  de  coşmar, 
a  zilelor  dar  mai  ales, 
a  nopţilor  suferinţelor  fără  scăpare, 
din  colţii  tigrului  înfometat, 
al  cererii  şi  ofertei, 
unde  pâinea  gândurilor, 
mătură  cu  speranţele  noastre  pe  jos, 
iar  somnul  cel  de  toate  visele, 
s-a  deduclit  inevitabil  la  coşmaruri, 
patima  lui  încă  din  tinereţe. 


Politice  69 


62.    Imprimeuri 

Suntem  o  lume  de  imprimeuri, 
nevoiţi  să  ne  purtăm, 
ochii  stilizaţi  ai  plictiselii, 
pe  ţărânile  corpurilor  cereşti, 
din  Lumina  Divină  a  sufletelor, 
obsedate  de  tot  ce  este  mască, 
spre  a  fi  purtată, 

la  carnavalul  morţii, 
de  fiecare  zi, 
drept  ţinută, 

a  ce  n-am  putea  fi  niciodată, 
nori  care  să-şi  plângă  ploaia, 
sau  rădăcină  supusă, 

suspinului  frunzelor  moarte, 
ce  ni  s-au  dăruit  undeva-cândva, 

într-o  vară  ce  părea  fără  de  vremuri, 
rămasă  acum, 
în  pământul  amintirilor. 

63.    Liberalism 

Păsările  de  pradă, 
ale  somnului  de  noi  înşine, 
odată  ajunse  în  paradis, 
au  ucis  culorile  armoniei, 
dând  cenuşiului, 
dreptul  de  a  fi  împăratul, 
idealurilor  afişate  pe  pancardele, 
luptei  de  clasă  a  morţii  din  sufletele, 
ce  vroiau  să  renască. 

Steagurile  roţii  care  se  învârte, 

au  redevenit  sângerii, 

în  lagărele  unde  dorinţele  şi  necesităţile, 

erau  răpuse  cu  armele  silniciei  şi  minciunii, 

devenite  politică  liberală. 

Suntem  liberi, 
să  şomăm, 
să  ne  muncim  clipa, 
cu  sudoarea  neputinţei, 
de  a  nu  fi  furaţi, 
să  murim, 

dar  cu  condiţia  să  avem  bani, 
de  plătit  vămile  cimitirelor. 

64.    Publicitate  mascată 

Vrăji  legate  de  vreascurile  suspinelor, 

aprinse  în  calea  destinului, 

paşilor  reci  ai  morţii, 

care  ne  calcă  fiecare  zi, 

se  strecoară  pe  ecranele, 

publicităţilor  mascate  şi  meschine, 

ale  zeilor  momentului, 

ce  dau  infernului  titlul  de  frumuseţe, 

a  industriilor  înstrăinării  şi  angoasei, 

de  larg  consum, 

cum  ar  fi  sicriele  de  vise, 

mormintele  de  împliniri, 

unde  prosperă  mai  ales, 

cimitirele  fericirilor. 

Olimpiană  prostie  poate  fi  viaţa. 

65.    Lume  de  carton 

Replici  dure  sparg  cremenele, 

existenţei  ecranelor, 

lumi  de  carton  cu  vedete,  politicieni,  patroni, 
care  se  moaie  la  prima  ploaie  a  adevărului, 
devenind  hârtie  putrezită, 
de  cerneala  sufletelor, 
ce-ar  fi  vrut  să  alunge  vălul  Iluziei  Vieţii, 
primind  în  schimb  căldura, 

unei  singure  flăcări  de  carton  şi  ea, 

la  fel  ca  şi  bisericile, 

care  ne  propovăduiesc  religiile  războiului, 

cu  propriile  gânduri, 
ce  sunt  din  Lumină  Divină, 
care  pare  că  ne-a  înţeles  menirea, 
de  a  ne  curge  celuloză  prin  venele  destinelor, 
într-un  viitor  de  carton, 
pentru  care  suntem  obligaţi, 
să  ne  tăiem  definitive  şi  iremediabil, 
copacii  vieţii  în  rădăcinile  cărora, 
ne  odihnesc  străbunii. 

66.    Rămăşagul  fericirii 

Trandafirii  viselor  nopţii, 

au  fost  culeşi  de  zorii  speranţei, 

rămăşag  al  fericirii, 

pierdute  de  Păcatul  Originar, 

la  răspântia  dintre  viaţă  şi  moarte. 

M-aş  hrăni  o  viaţă, 

cu  cerul  inimii  tale, 

de  care  nu  m-aş  sătura  niciodată, 

zburând  pe  orizonturile  senine, 

ale  paşilor  destinului  tău. 

Orhidee  de  Lumină  Divină, 
ţi-aş  pune  în  părul  îngerilor  păzitori, 
verigheta  de  raze  purtată  de  Dumnezeu, 
când  a  creat  Cuvântul  numelui  tău, 
pe  care  aş  vrea  să  o  porţi, 
până  când  întreaga  ţărână  a  trupurilor, 
ni  s-ar  risipi  în  neantul  eternităţii. 

67.    Amurg  şi  răsărit 

Flori  de  amurg, 

mi-au  înţepat  sângele  cerului, 

cu  mii  de  săbii  ale  clipelor  nimănui, 

ce  mi-au  văduvit  viaţa, 

de  eternităţile  lor, 

lăsându-mă  orfan, 

de  fericirea  catedralelor, 

Luminii  Divine, 

a  ochilor  tăi. 

Lacrimi  de  stele, 
mi-au  stors, 

flăcările  necuvintelor  tale, 
ce  mi-au  aprins  drumul  vieţii, 
topindu-mi  toate  aripile  zilelor  trecătoare, 
pentru  a  le  transforma, 
în  diamantul  etern  al  zorilor, 
unde  ne  va  întâmpina  Dumnezeu, 
unindu-ne  cu  viata  Sa  veşnică. 

68.    Tradiţie 

Imperii  de  gheaţă, 

ne  încărunţesc  sufletele, 
păsări  de  plumb  ale  lăcomiei, 
sunt  trimise, 

spre  a  sparge  zidurile  conştiinţei, 
cu  aripile  pline  de  forţă, 

ale  rachetelor  sodomiei  şi  desfrâului. 

Legi  de  fărădelegi, 
orânduite  spre  a  seduce, 
pornografia  politică. 

Stindarde  patriotarde, 

reci  şi  banale  ne  îndepărtează  de  ţară, 

lipsuri  şi  chipsuri, 

ne  sunt  aruncate  ucigând, 

tradiţia  sfinţeniei  din  noi. 

69. Libertate  şi 
prosperitate 

Dumnezeii  de  ceară, 

ai  politicii, 

se  topesc  pe  holurile, 

parlamentului  prostiei 
şi  minciunii, 
intolerant  cu  cei  mulţi 
şi  năpăstuiţi, 
de  absurditatea, 

unor  minţi  diabolice, 
pentru  care  libertatea, 
constă  în  gratiile  conştiinţei 

şi  botniţele  băncilor, 
gata  oricând  să  te  îndatoreze, 

pentru  libertatea  şi  prosperitatea  ta. 

70.    Podul  societăţii 

O  lume  fără  nebunie, 
ar  fi  un  deşert, 
în  care  nici  o  fiinţă, 
nu  ar  putea  trăi, 
fiindcă  are  nevoie, 
de  apa  absurdului, 
scoasă  din  fântâna, 
bolilor  fără  leac, 
ale  dezmăţului  înavuţirii, 
provenit  din  necesitatea  lăcomiei, 
care  uneşte  malurile  bârfei  şi  invidiei, 
traversate  de  podul  meschin, 
denumitSocietate. 

71. Fericire,  suferinţă 
si  viată 


Fericirea  este, 
cel  mai  mincinos  adevăr, 
al  Iluziei  Vieţii, 

fiindcă  ne  face  să  uităm  pe  moment, 
că  avem  o  soartă. 

Suferinţa  este, 

o  dependenţă  maladivă  de  afectivitatea, 

pe  care  ne-am  dori-o, 
din  cea  care  ni  se  dăruieşte, 
sau  am  putea-o  primi  de  la  lăcomie. 

Viaţa  este  o  toartă  spartă, 
a  ulciorului  morţii, 
care  nu-şi  găseşte  liniştea, 
până  nu-şi  află  trecutul  în  viitor. 

72. Sacrificii  pentru  un 
sejur 

Oare  de  ce  moartea, 

nu  acceptă  pe  tărâmul  său, 

sejururi  mai  mici  de  o  veşnicie? 

Să  fie  mai  lacomă  decât  viaţa 

sau  este  un  gest  de  bunăvoinţă, 

fiindcă  asigură  toate  necesităţile, 

pe  durata  acestei  eternităţi, 
pentru  care  viaţa  ar  cere, 

un  număr  infinit  de  vieţi, 
de  sacrificii  si  suferinţe? 

73.    Scop 

Fără  politică  lumea  ar  deveni, 
o  diversitate  de  adversităţi, 
care  acum  se  află, 
pe  terenurile  de  jocuri  murdare, 
ale  parlamentelor. 

O  lume  mai  bună  decât  cea  a  morţii, 
nu  poate  exista  pentru  suferinţele  vieţii, 
doar  că  Iluzia  Vieţii  ne  arată  contrariul. 

Unicul  scop  al  vieţii, 

este  să  se  nască  pentru  a  se  desăvârşi  prin 
moarte, 
împlinindu-şi  ţelul  suprem:Nemurirea. 

74.    Masa  sufletului 

Spice  de  raze  ale  viselor, 
culeg  cuvintele  sfinte  ale  sentimentelor, 
hrănindu-şi  trupurile  gândurilor, 
cu  pâinea  iubirii  de  Dumnezeu, 
ce  a  început  să  mucegăiască, 
fiind  uitată  pe  taraba  vieţii, 
neacoperită  de  sacralitatea, 
de  a  fi  ceva  de  pus, 
doar  pe  masa  propriului  suflet, 
încoronat  de  un  Singur  adevăr, 
acela  de  a  rămâne  doar  tu, 
înaintea  morţii  zilnice. 

75.    Stafiile  vremurilor 

Roţi  de  veşminte  trupeşti, 
învârt  calendarele  modei 
de  a  redeveni  petele  de  cer, 
care  încă  îşi  mai  caută, 
propriile  orizonturi  din  inimi, 
ce  aleargă  cu  misterele  sorţii, 
dincolo  ce  am  putea  vedea, 
a  fi  viitor. 

Pajişti  tăcute  de  vise, 

sunt  păscute  de  oile  somnului, 

Iluziei  Vieţii. 

Flamuri  de  rădăcini, 
care  nu  şi-au  cunoscut, 
niciodată  frunzele  Timpului, 
ofilit  mai  demult  decât  orice  Vreme, 
a  furtunilor  sentimentale, 
ne  încărunţesc  cu  lipsa  lor  de  identitate, 
până  şi  stafiile  trecutului. 

76.    Doctor  de  abator 

Iazuri  de  nelinişti, 

apasă  nepăsătoarele  drumuri, 

spre  infernul  carnal, 

din  abatoarele  gândurilor, 
ce  vor  naşte  noile  delicatesuri, 
pentru  masa  cioclilor  de  cuvinte, 
apuse  demult, 

din  privirile  tăcerilor  noastre, 
care  ne-au  întâlnit  menirile, 
de  a  ne  regăsi  suflete  în  loc  de  trupri, 
afectivitate  şi  nu  ţărână, 
arată  cu  plugul  bolilor  unei  lumi, 
al  cărei  doctor  de  abator, 
s-a  pensionat, 
dinaintea  naşterii  ei. 

77. Necunoaştere  şi 
moarte 

Ningea  cu  tăcerile  morţii, 
în  pălmile  de  sete  ale  minţii, 
muncite  şi  roase  de  fulgerele  ideilor, 
până  când  zăpada  conştiinţei, 
mi-a  inundat  amintirea, 

cu  cioburile  de  rouă, 

ale  sărutului  naşterii  mele, 
cu  lumea  şi  Dumnezeul, 
despre  care  am  aflat, 

cât  este  de  bun  şi  înţelegător, 
tocmai  la  moartea  necunoaşterii, 
care  m-a  făcut  să  conştientizez 

şi  să  admitMoartea. 

78.    Vulcani  ce  erup 

Vicii  ascunse  în  găurile  acelor, 
prin  care  nu  poate  trece  voinţa, 
vulcani  ce  erup  bolile  nefericirii, 

din  privirile  stoarse  de  senin, 
lăcrimând,  mai  mult  decât  toţi  norii 

durerilor  la  un  loc, 
cârduri  de  aripi, 

păzite  de  bisericile  gândurilor, 
ne  fac  să  credem, 

că  vom  reuşi  vreodată  să  zburăm, 

din  acest  infern, 
spoit  cu  religia, 

unei  mântuiri  a  păcatului, 

de  a  exista, 
ce  nu  ne  aparţine. 

79.    Muşchi  de  piatră 

Să  fim  noi  norii  împlinirii, 
seduşi  de  cerul  lor  carnal, 
jertfiţi  în  frunţile  privirii, 
răgaz  de  om  sentimental. 

Noi  cei  cu  certuri  sparte-n  piaţa, 
de  aminitiri,  de  regăsiri, 
vândute-n  târgul  unde  viaţa, 
este  un  pas  de  amăgiri. 

Şi-am  să  clădesc  muşchii  de  piatră, 
ce-n  înţelesuri  n-au  ajuns, 
de  crimă  oarbă  şi  nedreaptă, 
a  pământescului  apus. 

Să-mi  spui  tu  liră  de  milenii, 
de  ce-amuţit  sunetul  tău, 
ce-mi  spovedea  ca  lumea  viermii, 
de  după  moarte  şi  vecernii? 

Dar  să  fim  noi  adevărul, 
inundat  de  crezul  său, 
unde  dosnicul  poporul, 
ne  mai  spune  hopul  greu. 

Cei  sărmani  cu  jilţ  la  poartă, 
se  vorbesc  în  ale  firii, 
ca  să  moară  toţi  martirii, 
ce-şi  au  cheile  în  poartă. 

80.    Al  naibii 

E  frig,  al  naibii  de  frig, 
pe  luminile  stinse  ale  naşterii  mele, 
în  ochii  de  smoală  topiţi, 
în  asfaltul  gândurilor  adormite  ale  unui  Destin, 
ce  nu  avea  nici  o  întrebare  pentru  viaţa  mea, 
răsărită  din  focul  veşnic, 
din  care  Universul  îşi  trage  seva  existenţei  sale. 

E  rău,  al  naibii  de  rău, 
atunci  când  ploaia  sufletelor, 

în  loc  să  mă  înalţe, 
mă  inundă  cu  josnicii  şi  blasfemii, 
înecându-mă  în  vâltoarea  bolnavă, 

a  societăţii  de  consum  trupuri  eutanasiate, 
cu  toate  chimicalele  pământului  meschin  din  noi. 

E  frumos,  al  naibii  de  frumos, 

să  trăim  într-o  lume  idilică  a  Iluziei  Vieţii, 

care,  dacă  ne-ar  vinde  într-o  bună  zi  Adevărului 

Absolut, 

ne-am  dori  de  un  infinit  de  ori,  mai  mult  moartea, 

decât  toate  onorurile  şi  mistificările  acestei  lumi, 

ideale  pentru  minciună  şi  desfrâu. 

81.    Somnul  Destinului 

Licăriri  de  şoapte, 

se  sparg  în  ecoul  surd  al  fericirii. 

Paradisuri  de  împliniri  longevive, 
îşi  caută  azilurile  de  bătrâni, 
tocmai  pe  strada  Iluziilor  Vieţii. 

Porţile  grele  ale  uitării, 
le  închid  pentru  totdeauna  soarta, 
între  zidurile  pustietăţii  de  gânduri, 
ce  ne  călăuzesc, 
palmele  înrobite  şi  bătătorite, 
de  muncile  infernului  ridat  al  trupurilor, 
de  conştiinţe  vlăguite, 
tocmai  bune  spre  a  putrezi, 
în  mormintele  tăcerilor  adânci, 
din  fântânile  coşmaurilor  de  noapte, 
ale  Destinului, 
ce  pare  a  nu  se  mai  trezi  niciodată. 


Politice  89 


82.    Pietonii  hazardului 

Dacă  viaţa, 

nu  ar  fi  un  sens  giratoriu  al  uitării, 
Clipele, 

s-ar  îmbulzi  sfâşiindu-se  una  pe  alta, 
pentru  a-şi  primi, 
porţiile  de  plăceri  şi  suferinţe, 
prin  care  viaţa, 
ne  aduce  drept  ofrande  morţii. 

Doar  noi  pietonii  hazardului, 
rămânem  cu  semnele  de  circulaţie, 

ale  întrebării  cusute  pe  sufletele, 
ce  niciodată  nu  vor  reuşi, 

să  traverseze  strada  fericirii  în  singurătate, 
fără  a  fi  luate  de  mâna  afecţiunii. 


90  Sorin  Cerin 


83.    Orgasm  şi  sex 

Până  şi  cerurile  cuvintelor, 

au  fost  cuprinse 

de  furtuna  simţămintelor, 
unui  Dumnezeu  al  şansei, 

de  a  ne  defini 
conştiinţele  păcatului, 

ca  fiind  dependente, 

de  bisericile  beţiei, 
de  a  ne  primi, 

tot  ceea  ce  ne  ucide, 

averi,  şanse  absurde,  competiţii  fără  sens, 

mai  puţin  împlinirea  Adevărului, 

pentru  care  suntem  datori, 

cu  o  moarte,  naşterii  miracolelor 

şi  cu  un  copil  al  Iluziei  Vieţii, 
mamei  ce  ne-a  unit  suflarea, 

de  mocirla  ţărânii, 
prin  sex  şi  orgasm, 
într-o  lume  a  sanatoriilor  religioase  de  idei. 

84.    Junglă 

In  jungle  memoriei  e  ceaţă  de  amintiri, 

leii  gândurilor  rag, 

într-o  înfiorătoare  dorinţă  de  a  ucide  Cuvinte, 

să  le  simtă  sângele  cald  ce  încă  mai  clocoteşte, 

prin  arterele  verbelor  şi  subiectelor  firii. 

Girafele  semnelor  de  întrebare, 
îşi  lungesc  gâturile  miracolelor  existenţei, 
spre  a  mai  rupe  o  frunză  sau  câţiva  spini, 
din  copacul  vieţii, 
pentru  a  alcătui  din  ele  coroane, 
de  pus  pe  frunţile  ridate  de  păcate, 
ale  mântuirilor  din  sufletele  ce-şi  duc  singure, 
greutatea  ţărânii  spre  moarte. 

Maimuţe  jucăuşe  se  întrec  în  arta  politicii, 
atât  în  altarele  parlamentelor, 
cât  şi  în  cele  ale  bisericilor, 
dând  dovadă  de  un  extraordinar  simţ, 
al  posesiunii  şi  spiritului  de  turmă. 

Şerpii  bancheri  se  întind  molatici, 

în  razele  primitoare  ale  soarelui  averilor, 

încălzind  în  gândurile  lor, 

noi  dobânzi  şi  credite, 

aplicate  şoarecilor  care  tremură  înfricaţi, 

în  adăposturile  subterane  ale  Iluziilor  Vieţii  lor. 

85.    Recompensă 

Zbor  peste  mantalele  spectrului  voinţei, 
înfăşurându-mi  neputinţa  eternităţii, 
de  a  avea  stropul  care  a  umplut  oceanul, 
Iluziei  Vieţii. 


Naufragiat,  caut  recompensele  existenţei  divinului, 
ţepi  de  nenăscute  vorbe  mă  ademenesc  cu  apa  vieţii, 
scursă  în  deşertul  fără  de  nume  al  simţirii, 
în  care  ne  pierdem  adeseori  paradisul. 


Paşi  mărunţi  de  parastase  calcă  apăsat  destinele, 
prorociri  de  naşteri  şterse  din  jurnalele  fericirilor, 
ghilotinate  la  bariera  necesităţilor  de  însăşi  Timpul, 
izgonit  şi  el  din  casa  morţii  pasiunilor  sentimentale. 

86.    Piramide  descărnate 


Meandre  isterice  de  patimi, 

scurg  apele  învolnurate  ale  simţămintelor, 

în  oceanul  fără  nume  al  Iluziei  Vieţii. 

Piramide  descărnate, 
care  se  mai  cred  zeii  sfinţeniei, 
lucesc  în  lumina  uitării, 
din  deşertul  sacru  al  istoriei  umanităţii. 

Glorioase  lespezi  de  pleope, 
închid  pentru  totdeauna, 
privirile  trecutului, 
care  ne-a  dat  identitatea  vieţii, 
pentru  moarte. 

87.    Umanismul  maşinilor 

Roţi  isterice, 

lovesc  cenuşa  izgonirii  noastre  din  paradis, 
cu  viteza  lor  ameţitoare  de  a  tehnologiza, 
boala  unei  societăţi  cu  nume  de  înstrăinare, 
devenind  roboţii  ce  nu-şi  mai  recunosc  divinul, 
care  le  insufla  undeva-cândva, 
esenţa  de  a  fi  uman, 
ca  azi  să  cedăm  umanismul, 
maşinilor  vorbitoare  ce  ne-au  furat  sufletele, 
devenind  mai  ascuţiţi  la  vorbe  grele, 
mai  unşi  cu  alifii, 

atunci  când  scârţâie  încheieturile  adevărului, 
mai  atenţi  cu  energia  care  ne  alimentează 
bateriile  minţii, 
mai  destoinici  cu  aceleaşi  căi  de  fiecare  zi, 

din  uzina  întâmplărilor, 
în  care  ne-am  înmormântat, 

sufletele  încă  din  frageda  pruncie, 

a  umanismului  robotizat  al  maşinilor, 
care  am  devenit. 

88.    întrebări  fără  răspuns 

Pieţe  de  nimicuri, 
întorc  spatele  catedralelor  divinului  din  om. 

Tarabe  reci  şi  impersonale  ne  vând  sufletele, 
pentru  o  clipă  de  extaz. 

Paradisele  fiscale  ne  râd  din  reclamele, 
pe  care  nu  le  vom  putea  atinge  niciodată, 
fiind  scrise  pe  linia  orizontului, 
dintre  noi,  adevăr  şi  Iluzia  Vieţii. 

întrebări  fără  răspuns, 

sunt  măcinate  în  morile  de  vânt  ale  inerţiei, 
care  n-au  mai  cunoscut, 

o  adiere  de  senin  a  divinului  din  om, 
încă  dinaintea  naşterii  noastre. 

89.    Viaţa  eternă 

Se  risipesc  în  neantul  din  noi, 
fântânile  cunoaşterii  înceţoşate, 

ale  conştiinţelor  prin  care 

ne  fiinţăm  devenirea. 

Ziduri  de  întrebări, 
ne  descoperă  cerul  libertăţii, 
de  a  ne  cunoaşte  moartea, 
faţă  de  animalele, 

ce  simt  durerea, 

fără  să  o  conştientizeze, 
pentru  care  viaţa  este  eternă, 

iar  moartea  nu  există, 

decât  ca  o  clipă  la  fel  de  trecătoare, 

ca  existenta  în  sine. 

90.    Ruine  şi  religie 

Ruine  de  vise  zac  împrăştiate 

în  deşertul  fără  margini, 

al  pustiului  din  conştiinţa  umanului. 

Arheologi  perverşi  ai  sorţii, 
scormonesc  printre  cioburile 
sparte  ale  clepsidrei, 
ce-i  măsura  cândva  Timpului, 
hrana  zilnică  necesară, 
pentru  a  putea  zâmbi, 
unei  Zile  ce  pare  moartă, 
mai  demult  decât  Vremea. 

Statuile  sfinţilor  iubirii, 
uitaţi,  de  sângele  nostru, 
stau  lovite  de  nepăsare, 
cu  feţele  speranţelor,  acoperite, 
de  nisipul  unei  religii, 
ce  a  fost  cândva  masa  şi  patul, 
oceanului  unei  vieţi, 
ale  cărui  valuri, 
părea  să  nu  cunoască, 
nefericirea  sau  uitarea. 

91.    Ierarhie  şi  religie 

Lire  de  aripi  frânte, 

îşi  cântă  zborurile  sunetelor  surde, 

în  lumea  mănăstirilor  durerilor  pustiite, 

de  singurătatea  bisericilor, 

în  care  ne-am  întrupat, 

deşertăciunea  existenţei, 

pe  scena  cu  actori  trişti, 
roşi  de  bolile  lumeşti, 
ale  desfrâului  social  şi  ideatic, 
preamărit  de  funcţiile 

şi  titlurile  fără  de  sfârşit, 
ale  prelaţilor  sufletelor  hăituite, 

de  orgiile  suferinţelor  practicate, 

de  sfinţii  părinţi  ai  răzbunării, 
crimei  şi  sălbăticiei  ofrandelor, 
ce  ne  propovăduiesc, 

umilinţa  şi  sărăcia  drept  virtuţi, 
ale  drepturilor  celor  mulţi, 
din  afara  ierarhiei  sfinţeniei. 

92.    Vorbe  de  plumb 

îngerii  păzitori, 

ai  cuvintelor, 
mi-au  arătat  calea  vieţii, 
dincolo  de  trupurile, 

morilor  de  vânt, 
ale  inimilor, 

ce-şi  macină  sângele  lumesc, 
dând  frisoane  , 

răsăritului  de  speranţe, 
ale  unei  lumi, 

pentru  care  pacea 
cu  propriul  sine, 
înseamnă  una  dintre 

cele  mai  sângeroase  lupte, 
duse  pe  tărâmul  nimănui, 
pe  care  ne-am  născut  conştiinţa, 
spre  a  ne  muri  fiinţa, 
în  cimitirele  de  vise, 
ale  bisericilor  vorbelor  de  plumb, 
ce  ne-au  mai  rămas  de  dăruit, 
împlinirii  unui  Destin, 
ca  ultimă  ofrandă. 

93.    Bine  şi  rău 

Un  bine  fără  propriul  rău, 
ar  fi  ca  o  gazelă  fără  picioare. 

Râuri  de  lavă  a  clipelor, 
ne  ard  vieţile, 

aruncate  direct  din  vulcanul  sorţii, 
în  valurile  oceanului  opţiunilor, 
pe  care  pluteşte  în  derivă  societatea, 
gata  să  se  scufunde  în  orice  moment, 
dacă  şi-ar  recunoaşte  slăbiciunile, 
rechinilor  justiţiari  ai  bisericilor, 
care  înoată  în  jurul  ei, 
sperând  la  cât  mai  multe  suflete, 

aruncate  peste  bordul, 

sinuciderilor  de  sine, 

Un  rău  fără  propriul  bine, 
ar  fi  ca  o  acvilă  fără  aripi. 

